Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
2 ก.ย. 2559

Technical Rebound หลังปิด Gap ที่ 1,520 จุด…”ซื้อ” COM7 ต่อจากเมื่อวาน
ดัชนี SET อยู่ที่ 1,523.31 จุด -16.40 จุด -1.07% ปริมาณซื้อขาย 38,291  ลบ.
 
แนวรับ :          1,520 / 1,512          แนวต้าน :          1,530 / 1,535
 
สรุปทิศทางและแนวโน้มตลาด
SET ปิด Gap ที่ 1,520 จุด…ลุ้น Technical Rebound: SET ปรับลดลงมาปิด Gap ทางเทคนิคบริเวณ 1,520 จุด แล้วช่วงเช้าที่ผ่านมา ระยะสั้นมีจังหวะ Technical Rebound โดยเฉพาะกลุ่มหุ้นขนาดใหญ่ที่ปรับลดลงใกล้แนวรับ อย่าง KTB (แนวรับ 17.7-18.0), PTT (แนวรับ 330) และ CPN (แนวรับ 57-58 บาท) อย่างไรก็ดีกลยุทธ์การลงทุนระยะสั้นยังเน้นไปที่การ “จำกัด” พอร์ตต่อเนื่อง และการ Trading ในจังหวะ Rebound ควรใช้วงเงินจำกัดต่อไป
“ซื้อ” COM7 ต่อเนื่องจากเมื่อวานนี้: แนะนำ “ซื้อ” COM7 ด้วยเป้าหมายพื้นฐาน 12 บาท จาก 1) ผลการดำเนินงาน 2Q16 ออกมาดี +31% y-y ที่ 81 ล้านบาท 2) ผลการดำเนินงาน 2H16 จะเร่งตัวขึ้นไปอีกจากการเติบโตของรายได้ธุรกิจเดิม และรายได้เพิ่มจากธุรกิจ iCare และการบริหาร True Shop 3) การเปิดตัว iPhone7 เร็วๆ นี้ จะเป็นปัจจัยหนุนยอดขาย Smart Phone ในช่วง 3Q16-4Q16 และเป็น Sentiment บวงกต่อราคาหุ้นระยะสั้น 3) การรับรู้รายได้จากธุรกิจ iCare และ True Shop เต็มที่ในปี 2017 จะเป็นปัจจัยหนุนกำไรเติบโต 35% และ 4) ในทางเทคนิค ราคาหุ้นมีแนวโน้มทดสดสอบ 12.00 บาท ที่เป็นจุดสูงสุดเดิม และเป้าหมายถัดไปที่ 13.20 บาท
 
หุ้นที่น่าสนใจทางเทคนิค
COM7 “ซื้อ” ราคาหุ้นดีดตัวขึ้นทะลุ Downtrend Line และกรอบการพักฐานขาขึ้นรูปแบบ Bullish Flag พร้อมปริมาณการซื้อขายสนับสนุน สอดคล้องกับ DI+ และ MACD ชี้ขึ้น มีแนวต้านแรกที่ ATH 12.00 บาท และเป้าหมายถัดไปที่ 13.20 บาท
EPG “ซื้อ” ราคาหุ้นเริ่มมีจังหวะฟื้นตัวขึ้นอีกครั้งหลังพักตัว ด้วยแท่งเทียน Rising Three Method  พร้อมปริมาณการซื้อขายหนาแน่น สอดคล้องเครื่องมือ MACD ชี้ขึ้นและเส้นค่าเฉลี่ยเรียงตัวตัดกันทำ Golden Cross ยืนยันแนวโน้ม เป็นจังหวะซื้อเก็งกำไร มีแนวต้านแรกที่ 14.40 บาท และมีเป้าหมายถัดไปที่ 14.90 บาท